Thelbi i mosmarrëveshjeve SHBA - Rusi për Kosovën
Ekspertët thonë se Rusia e kundërshton pavarësinë e Kosovës, jo për hir të Serbisë, por që të mos krijohet një precedent ligjor për lëv
Teknikisht, Kosova, me shumicën e banorëve të saj shqiptarë, vazhdon të jetë pjesë e Serbisë. Por ajo ka qenë nën administrimin e Kombeve të Bashkuara dhe NATO-s, që kur kjo e fundit i dëboi me forcë forcat e Sllobodan Millosheviçit nga Kosova, në vitin 1999. Plani i të dërguarit të OKB-së, Marti Ahtisaari, bën thirrje për pavarësinë e Kosovës, nën mbikqyrjen ndërkombëtare. Shqiptarët e Kosovës e pranuan planin, ndonëse me disa rezerva, ndërsa Serbia e hodhi poshtë atë tërësisht. Zyrtarët serbë thonë se Kosova ka qenë dhe do të jetë kurdoherë pjesë e Serbisë. Washingtoni dhe Moska kanë pikëpamje të ndryshme lidhur me meritat e planit Ahtisari. Shtetet e Bashkuara e mbështesin me forcë pavarësinë e Kosovës. Rusia e kundërshton atë dhe ka kërcënuar se do t’i verë veton, në se propozimi kalon për votim në Këshillin e Sigurimit. Në takimin e fundit në Kenenbankport të Meinit, Presidenti amerikan Xhorxh Bush dhe homologu i tij rus, Vladimir Putin, diskutuan edhe për Kosovën, por nuk u bë i njohur ndonjë rezultat. Këshilltari amerikan i Sigurisë Kombëtare, Srephen Hadley, u tha gazetarëve se diplomatët e të dyja palëve do t’i vazhdojnë bisedimet për këtë çështje. Robert Legvold, ekspert për Rusinë në Universitetin Kolumbia të Nju Jorkut, thotë se mosmarrëveshjet mes Uashingtonit dhe Moskës për këtë çështje janë të thella dhe thelbësore. ." - thotë eksperti. Legvold thotë se një veto e mundshme e rusëve, do të kishte pasoja të rrezikshme në rajon. Xhejson Lajell, ekspert për Rusinë, në Universitetin Princeton, është i të njëjtit mendim. - thotë Lajell. Eksperti Lajëll thotë se kundërshtimi i Rusisë për pavarësinë diktohet jo thjesht nga dëshira për t’u qëndruar në krah vëllezërve të tyre serbë. Ai thotë se Moska shqetësohet se kjo mund të krijojë një precedent ligjor në polikën botërore. Ekspertët thonë se shumë qeveri po e ndjekin me vëmendje se si do të zgjidhet çështja e Kosovës, duke pritur q[ ajo do t'i shtonte prirjet seperatiste të popullsive të ndryshme etnike, në vendet e tyre.//lk